b'\n_START_ARTICLE_\nEl virgo de Vicenteta (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nEs tracta d\'una adaptaci\xc3\xb3 de l\'obra del valencia Bernat i Baldov\xc3\xad amb tocs humor\xc3\xadstics del cinema espanyol de l\'\xc3\xa8poca coneguda com "el destape" on se succeeixen escenes i di\xc3\xa0legs farcits d\'erotisme. La trama ocorre al poble de Favara (Ribera Baixa) i narra dues hist\xc3\xb2ries entrella\xc3\xa7ades: la d\'una jove i virginal Visanteta (interpretada per la italiana Maria Rosaria Omaggio) que, a partir de la seva interpretaci\xc3\xb3 de Santa B\xc3\xa0rbara en una obra folkl\xc3\xb2ric-religiosa, compta amb una mena de for\xc3\xa7a sobrenatural al seu favor, que consisteix en una ajuda divina que sorgeix cada vegada que est\xc3\xa0 a punt de tenir una relaci\xc3\xb3 sexual; la segona mostra la relaci\xc3\xb3 entre un matrimoni del poble.'